สมาคมนักกฎหมายของรัฐนิวเซาท์เวลส์ ระบุว่า การเปลี่ยนแปลงกฎหมายข่มขืน จะส่งผลอย่างไร
สมาคมนักกฎหมายของรัฐนิวเซาท์เวลส์ ระบุว่า การเปลี่ยนแปลงกฎหมายข่มขืน จะช่วยให้เอาผิด "กิจกรรมทางเพศที่ซับซ้อน โดยเฉพาะอย่างยิ่งที่เกิดขึ้นในความสัมพันธ์ที่ทำให้เกิดความเคารพยำเกรงกัน" ได้หลากหลายขึ้น นักวิจารณ์อีกหลายคนอ้างว่า กฎหมายนี้ อาจถูกใช้ในการหาเรื่องแก้แค้นของอดีตคนรักที่รู้สึกไม่พอใจ หรือมันอาจจะส่งผลกระทบหลายอย่างต่อระบบยุติธรรมทางอาญาที่ก็มีภาระหน้าที่มากมายอยู่แล้ว

มาร์กาเร็ต คันนีน ทนายความที่มีชื่อเสียง ระบุว่า กฎหมายนี้จะทำให้ "คดีที่คู่ควรจะได้รับความสนใจจริง ๆ" ล่าช้าออกไป "ไม่ยุติธรรมอย่างมากต่อเหยื่อที่แท้จริง และใครก็ตามที่ถูกกล่าวหาอย่างไม่ถูกต้อง จะต้องรอนานขึ้นเพื่อให้มีการลบชื่อของเขาหรือเธอออกไป" ทนายความผู้นี้กล่าว โดยเธอกำลังเป็นทหารแก้ต่างให้กับ จาร์เร็ด เฮย์น อดีตนักกีฬารักบี้เอ็นเอฟแอลและสหพันธ์รักบี้ผู้โด่งดัง ก่อนหน้าที่จะมีการไต่สวนคดีข่มขืนของเขา

แซ็กซอน มัลลินส์ บอกว่า คนที่ไม่เห็นด้วยจำนวนมากในกฎหมายนี้คือ บรรดาทนายความที่ "รู้สึกไม่พอใจที่ตอนนี้พวกเขาต้องทำงานยากขึ้น"ข้อโต้แย้งหลายอย่างของพวกเขา "ไร้สาระ" เธอกล่าว "ในความเป็นจริง กฎหมายนี้มีการบังคับใช้ในแทสมาเนียมานานหลายปีแล้ว...เพราะมันใช้ได้ผล" มัลลินส์ กล่าวว่า กิจกรรมทางเพศที่มีความยินยอมพร้อมใจกัน จะไม่ลงเอยด้วยการขึ้นศาล เพราะมันคือความยินยอมระหว่างกัน เธอกล่าวเพิ่มเติมว่า "น่าโมโหอย่างยิ่ง" ที่บอกว่า เหยื่อบางคนไม่ควรจะได้ใช้เวลาในศาลมากเท่ากับเหยื่อคนอื่น ๆ และเธอชี้ว่า ข้อกล่าวอ้างที่ไม่เป็นความจริงมีเพียงส่วนน้อยนิดในการแจ้งความเกี่ยวกับการล่วงละเมิดทางเพศ

สถิติเผยให้เห็นว่า ผู้หญิง 1 ใน 6 คน และผู้ชาย 1 ใน 25 คน เคยเผชิญกับการล่วงละเมิดทางเพศ แต่ทางการออสเตรเลียระบุว่า คนส่วนใหญ่ไม่มีการแจ้งความกับทางตำรวจ ส่วนคนที่แจ้งความ ก็มีเพียง 10% ของคดีความที่สามารถเอาผิดผู้ก่อเหตุได้
ข่าวสารทั่วไป สถิติต่างๆ